b"\n_START_ARTICLE_\nGinyanga\n_START_SECTION_\nFam\xc3\xadlia ling\xc3\xbc\xc3\xadstica\n_START_PARAGRAPH_\nSegons l'ethnologue, el ginyanga forma part del subgrup de lleng\xc3\xbces guangs septentrionals, que formen part de la fam\xc3\xadlia de les lleng\xc3\xbces kwa, que s\xc3\xb3n lleng\xc3\xbces Benu\xc3\xa9-Congo. Les lleng\xc3\xbces guangs septentrionals s\xc3\xb3n: el chumburung, el dwang, el foodo, el dompo, el gikyode, el gonja, el kplang, el krache, el nawuri, el nchumbulu, el nkami, el nkonya i el tchumbuli. Segons el glottolog el ginyanga forma part juntament amb el gikyode del subgrup de les lleng\xc3\xbces gikyode-ginyangues, que s\xc3\xb3n lleng\xc3\xbces guangs de la muntanya Oti juntament amb el nawuri.\n_START_SECTION_\nSituaci\xc3\xb3 geogr\xc3\xa0fica i pobles ve\xc3\xafns\n_START_PARAGRAPH_\nEl territori de parla ginyanga est\xc3\xa0 situat a l'oest i al sud de la ciutat de Blitta, a la prefectura hom\xc3\xb2nima a la regi\xc3\xb3 Central de Togo._NEWLINE_Segons el mapa ling\xc3\xbc\xc3\xadstic de Togo de l'ethnologue, el territori anyanga est\xc3\xa0 situat al nord de la meitat meridional de Togo. Els anyangues fan frontera amb els adeles a l'oest; amb el territori dels kabiy\xc3\xa8s, dels nawdms, dels lames i dels tems al nord, al sud i a l'oest; i amb el territori dels kpessis, al sud-est.\n_START_SECTION_\nDialectes i semblan\xc3\xa7a amb altres lleng\xc3\xbces\n_START_PARAGRAPH_\nEl ginyanga no t\xc3\xa9 cap dialecte per\xc3\xb2 \xc3\xa9s molt semblant al gikyode, que es parla a Ghana.\n_START_SECTION_\nSocioling\xc3\xbc\xc3\xadstica, estatus i \xc3\xbas de la llengua\n_START_PARAGRAPH_\nEl ginyanga \xc3\xa9s una llengua vigofosa (EGIDS 6a): tot i que no est\xc3\xa0 estandarditzada, \xc3\xa9s parlada per persones de totes les edats i generacions tant en la llar com entre la societat i la seva situaci\xc3\xb3 \xc3\xa9s sostenible. Menys de l'1% dels parlants de ginyanga estan alfabetitzats en aquesta llengua. Els anyangues tamb\xc3\xa9 parlen ewe, franc\xc3\xa8s, gen i tem."